CPN ตั้งโต๊ะเทนเดอร์ฯ ฮุบ GLAND ราคา 3.10 บ. เริ่มพรุ่งนี้!
CPN ตั้งโต๊ะเทนเดอร์ฯ ฮุบ GLAND ราคา 3.10 บ. เริ่มพรุ่งนี้!
24 ก.ย. 2561

บริษัท เซ็นทรัลพัฒนา จำกัด (มหาชน) หรือ CPN เปิดเผยว่า บริษัท ซีพีเอ็น พัทยา จำกัด เป็นบริษัทย่อยที่บริษัทฯถือหุ้นร้อยละ 100 ซึ่งเป็นผู้มีหน้าที่ทำคำเสนอซื้อหลักทรัพย์ที่เหลือทั้งหมดของบริษัท แกรนด์ คาแนล แลนด์ จำกัด (มหาชน) หรือ GLAND ได้ยื่นคำเสนอซื้อหลักทรัพย์ (แบบ 247-4) ต่อสำนักงาน คณะกรรมการกำกับหลักทรัพย์และตลาดหลักทรัพย์เรียบร้อยแล้ว
โดยกำหนดระยะเวลาทำคำเสนอซื้อ ระหว่างวันที่ 25 ก.ย.61-31 ต.ค.61 ในราคาเสนอซื้อที่หุ้นละ 3.10 บาท และกำหนดวันที่ชำระราคาหลักทรัพย์ที่เสนอซื้อในวันที่ 2 ก.ย. 61 โดยมีบริษัทหลักทรัพย์ บัวหลวง จำกัด (มหาชน) เป็นตัวแทนในการรับซื้อ
อนึ่ง โดยบริษัทได้ดำเนินการซื้อหุ้นของ GLAND จาก 1. บริษัท เจริญกฤษ เอ็นเตอร์ไพร้ส์ จำกัด 2. บริษัท เบ็ล พาร์ค เรสซิเดนซ์ จำกัด 3. นายเจตรศิริ บุญดีเจริญ 4. นางสาวรมณี บุญดีเจริญ และ 5. นายเจตรมงคล บุญดีเจริญ ซึ่งเป็นผู้ถือหุ้นของบริษัทฯ ว่าได้ลงนามในสัญญาซื้อขายหุ้นในบริษัทฯ เพื่อดำเนินการขายหุ้นในบริษัทฯ รวมทั้งสิ้นจำนวน 3,278,132,406 หุ้น หรือคิดเป็นร้อยละ 50.43 ของหุ้นที่ออกและจำหน่ายได้แล้วทั้งหมดของบริษัทฯ ที่ราคาหุ้นละ 3.10 บาท ให้แก่ บริษัท ซีพีเอ็น พัทยา จำกัด ซึ่งเป็นบริษัทย่อยที่หุ้นทั้งหมดถือโดย CPN เป็นที่เรียบร้อยแล้วในวันที่ 12 ก.ย.61